Roberto Carlos. Robertu Karlus da Silva Rosha (; 10-aprel 1973, San Paulu) – sobiq braziliyalik futbolchi, chap qanot himoyachisi, shuningdek, markaziy himoyachi va tayanch yarim himoyachi oʻrnida ham oʻynay olgan. Maxachqalaning Anji jamoasi sport direktori. 2002-yilgi Jahon chempionati chempioni, 1998-yilgi Jahon chempionati kumush medal sohibi. FIFA 100 roʻyxatiga kiritilgan. Yevropa Chempionlar ligasida 100dan ortiq oʻyin oʻtkazgan 19 oʻyinchilardan biridir. Oʻzining tezligi (100 metrni Roberto 11 sekunddan kam vaqtda yugurib oʻtgan) va koʻp gollariga sabab boʻlgan oʻta qattiq zarbasi bilan ancha mashhur hisoblanadi. 1997-yilda yil oʻyinchisi nominatsiyasiga ovoz berish natijasiga koʻra, hamyurti Ronaldodan biroz ortda qolgan holda 2-nchi oʻrinni egalladi. Koʻp vaqt toʻpning uchish tezligi va zarba kuchi boʻyicha 198 km/s. rekord natija unga tegishli boʻlgan Bu rekord 2010-yildagi Jahon chempionati chogʻida nemis Lukas Podolski tomonidan 201 km/s. natija bilan yangilandi. „Men bu zarbalarni har kuni mashq qilaman va men oʻylaymanki, omad doimiy mashgʻulotlar natijasida keladi“, – Roberto Karlos.